Изх. № 17342/03.12.2019 г.

**УТВЪРЖДАВАМ:**

**ВЪЗЛОЖИТЕЛ**

**ИЗПЪЛНИТЕЛЕН ДИРЕКТОР**

**НА ИА ”ВОЕННИ КЛУБОВЕ И**

**ВОЕННО–ПОЧИВНО ДЕЛО”**

**/П/**

**ВАЛЕРИ СТОЯНОВ**

**ПРОТОКОЛ**

**І.** На 27.11.2019 г. от 15:00 часа, в гр. София, в сградата на ИА „Военни клубове и военно-почивно дело”, находяща се на бул. „Цар Освободител” № 7, комисия определена със Заповед № 1478/27.11.2019 г., на изпълнителния директор на ИА “Военни клубове и военно-почивно дело”, в състав:

**Председател**: Елена Петрова – старши експерт в отдел „Обществени поръчки” , дирекция „Управление на собствеността и жилищен фонд“

и

**Членове**: 1. Йордан Данчев – главен експерт в отдел „Бюджет“ В дирекция „Финанси“;

2. Юлиян Тренчев **-** главен специалист в отдел "Представителни обекти на Министерство на Отбраната", дирекция “Управление на собствеността и жилищен фонд”;

се събра със задача да разгледа и оцени получените оферти, за участие във възлагане на обществена поръчка, чрез събиране на оферти с обява, с предмет: **„Закупуване, монтаж на нов чилър и демонтаж на стар чилър на зала „Концертна“ на Централен военен клуб – гр. София“**.

Съгласно разпоредбата на чл. 187 от ЗОП, при откриване на обществената поръчка, Възложителят е публикувал на профила на купувача [*http://www.militaryclubs.bg/node/720*](http://www.militaryclubs.bg/node/720) **Обява с изх. № 16146/15.11.2019 г.**

На същата дата на Портала за обществени поръчки на АОП е публикувана “Информацията за публикувана в профила на купувача обява за обществена поръчка на стойност по чл. 20, ал. 3 от ЗОП” под ІD № 9094557.

На 26.11.2019г. в 17:30 часа е изтекъл първоначално определения срок за получаване на оферти, като в указания срок са подадени три оферти, както следва:

|  |  |  |
| --- | --- | --- |
| **№** | Оферта вх. №/дата, час на постъпване | Име на участника |
| 1. | вх. № 14606/26.11.2019 г. – 10:44 ч. | „Мега Електроникс АП“ ООД |
| 2. | вх. № 14667/26.11.2019 г. – 16:46 ч. | „Виксо“ ЕООД |
| 3. | вх. № 14669/26.11.2019 г. – 17:30 ч | ДЗЗД „Евробау инженеринг“ |

На 27.11.2019г., председателят на комисията получи постъпилите 3 (три) оферти с приемо-предавателен протокол, съгласно чл. 48, ал. 6 от ППЗОП.

Всички оферти са представени в запечатани непрозрачни опаковки. Няма оферти, постъпили след крайния срок.

На заседанието не присъстваха представители на участници в поръчката.

След като се запознаха със списъка на подадените оферти, председателят и членовете на комисията попълниха декларации по чл. 103, ал. 2 от ЗОП.

В изпълнение на чл. 97, ал. 3 от ППЗОП, Комисията пристъпи към отваряне на опаковките с офертите по реда на тяхното постъпване и обяви ценовите им предложения, както следва:

**1.** Оферта с вх. № 14606/26.11.2019 г подадена от **„Мега Електроникс АП“ ООД.**

Офертата е подадена в запечатана непрозрачна опаковка, с ненарушена цялост, съгласно изискванията на Възложителя и обявата. Председателят на Комисията обяви съдържащото се в офертата ценово предложение.

В табличния вид на ценовото си предложение /Образец №3/, участникът в т.4: „Обща стойност за изпълнение в лева без ДДС /сумата от т.2 +т.3/, е записал 76 169,50 *(седемдесет и шест хиляди сто шестдесет и девет и 0,50)*.

В същия образец, под табличният вид на ценовото предложение участникът е записал: „Общата цена за изпълнение на поръчката е до 69 245.00 *(шестдесет и девет хиляди двеста четиридесет и пет)* лева без ДДС, съответно до 80 093,00 *(осемдесет хиляди и деведесет и три)* лева с ДДС.“

Съгласно изрична забележка в образец № 3, Възложителят е посочил, че Общата стойност за изпълнение на обществената поръчка, в лева без ДДС, представлява сумата от общата стойност за изпълнение на ремонтните дейности /т.2 от таблицата/ и стойността на непредвидените разходи /т.3 от таблицата/.

Предвид гореизложеното, комисията счита, че предложената обща цена за изпълнение на обществената поръчка не отговаря на посоченото в забележката в образеца на ценовото предложение, съгласно която общата стойност за изпълнение на обществената поръчка следва да бъде посочената от участника в т.4, а именно сумата от 76 169,50 *(седемдесет и шест хиляди сто шестдесет и девет и 0,50)*, която надхвърля посочената от Възложителя в обявата прогнозна стойност, а именно 70,000 лева без ДДС за изпълнение на поръчката.

***Предвид горното, комисията счита, че е налице хипотезата на чл. 107, т. 2 буква „а“ от ЗОП, а именно: участник който е представил оферта, която не отговаря на предварително обявените условия се отстранява от участие.***

В тази връзка комисията предлага участникът **„Мега Електроникс АП“ ООД** да бъде остранен от по-нататъшно участие в обществената поръчка на основание чл. 107, т.2, буква „а“.

**2.** Оферта с вх. № 14667/26.11.2019 г. подадена от **„Виксо“ ЕООД.**

Офертата е подадена в запечатана непрозрачна опаковка, с ненарушена цялост, съгласно изискванията на Възложителя и обявата. Председателят на Комисията обяви съдържащото се в офертата ценово предложение.

Участникът е предложил обща цена за изпълнение на поръчката в размер на 37 483.60 *(тридесет и седем хиляди четиристотин осемдесет и три и 0,60)* лева без ДДС;

Предложената от участника цена за изпълнение на поръчката е в рамките на посочената от Възложителя прогнозна стойност.

**3.** Оферта с вх. № 14669/26.11.2019г.г подадена от **ДЗЗД „Евробау Инженеринг“.**

Офертата е подадена в запечатана непрозрачна опаковка, с ненарушена цялост, съгласно изискванията на Възложителя и обявата. Председателят на Комисията обяви съдържащото се в офертата ценово предложение.

Участникът е предложил обща цена за изпълнение на поръчката в размер на 68 253,01 (*шестдесет и осем хиляди двеста петдесет и три и 0,01*) лева без ДДС;

Предложената от участника цена за изпълнение на поръчката е в рамките на посочената от Възложителя прогнозна стойност.

С извършване на горното действие приключи публичната част от заседанието на комисията.

**ІІ.** На свое закрито заседание проведено на 28.11.2019 г., определената със заповед № 1478/27.11.2019 г., комисия продължи своята работа с детайлна проверка на представените от участниците документи за съответствие с изискванията за лично състояние и критериите за подбор. Комисията констатира:

**1.**Участникът **„Виксо“ ЕООД, ЕИК 200511089**.Офертата на участника съдържа всички изискуеми документи, посочени от Възложителя в обявата и съгласно ЗОП. Участникът отговаря на изискванията за лично състояние и на поставените критерии за подбор.

***В тази връзка комисията допуска участникът до по-нататъшно участие.***

**2**. Участникът **ДЗЗД „Евробау Инженеринг“, ЕИК 177347018**.Офертата на участника съдържа: Оферта /Образец №1/,Техническо предложение за изпълнение на поръчката /Образец № 2/, Ценово предложение на участника /Образец №3/, Протокол за оглед на обекта /Образец №6/.

Комисията констатира, че участникът не е представил следните документи:

Декларация по по чл. 54, ал. 1, т. 1, 2 и 7 от ЗОП (Образец № 4);

Декларация по по чл. 54, ал. 1, т. 3-6 от ЗОП (Образец № 5);

Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици – оригинал (Образец № 7);

Декларация по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици – оригинал (Образец № 8);

Декларация за липса на свързаност с друг участник по чл. 107, т. 4 от ЗОП (Образец № 9);

Декларация по чл. 69 от Закона за противодействие на корупцията и за отнемане на незаконно придобито имущество (Образец № 10);

Декларация за съгласие за обработване на лични данни (Образец № 11);

Декларация по чл. 59, ал. 1, т. 3 от ЗМИП (Образец № 12);

Декларация за съответствие с критерии за подбор (Образец № 13);

Предвид, че участникът е дружество, регистрирано съгласно закона за задълженията и договорите, и във връзка с т.4 от забележка след Техническите и професионалните способности на участниците на публикуваната обява следва да представи и копие на документ, от който е видно правното основание за създаване на обединението, партньорът, който представлява обединението за целите на настоящата обществена поръчка, правата и задълженията на участниците в обединението, разпределението на отговорността между тях и дейностите, които ще изпълнява всеки член на обединението.

В публикуваната обява за обществената поръчка, е записано, че представянето на образците и условията, описани в тях са задължителни за участниците, предвид горното комисията счита, че е налице хипотезата на чл. 107, т.5 от ЗОП,а именно: участник който е представил оферта, която не отговаря на условията за представяне, включително за форма, начин и срок се отстранява от участие.

***В тази връзка комисията предлага участникът ДЗЗД „Евробау Инженеринг“ да бъде остранен от по-нататъшно участие в обществената поръчка на основание чл. 107, т.5 от ЗОП.***

**IІІ.** Комисията продължи с разглеждането на техническото предложение на допуснатия до този етап от поръчката участник **„Виксо“ ЕООД.**

В техническото си предложение за изпълнение на поръчката /Образец №2/, участникът е предложил в т.Iсрок за изпълнение на поръчката 30 (тридесет) календарни дни, който започва да тече от дата на подписване на протокол за започване на ремонтни дейности.

В т. II “Ще изпълни строителните дейности както следва“, В т.2 участникът в табличен вид е представил последователност на процесите и технология на изпълнение и тяхното времетраене. Съгласно записаното в таблицата участникът ще изпълни поръчката за 8 (осем) дни.

Във връзка с горното за комисията не става ясно реалният срок за който **„Виксо“ ЕООД,** ще изпълни поръчката. Предвид, че техническото предложение не може да се променя съгласно чл. 104, ал.5, изречение 3-то, комисията не може да го допусне до оценяване.

***Комисията счита, че е налице хипотезата на чл. 107, т. 2 буква „а“ от ЗОП, а именно: участник който е представил оферта, която не отговаря на предварително обявените условия се отстранява от участие.***

***Комисията предлага участникът „Виксо“ ЕООД да бъде остранен от по-нататъшно участие в обществената поръчка на основание чл. 107, т.2, буква „а“.***

С оглед гореизложеното, комисията определена да разгледа, оцени и класира офертите, събрани чрез публикуване на обява за възлагане на обществена поръчка с предмет: **„Закупуване, монтаж на нов чилър и демонтаж на стар чилър на зала „Концертна“ на Централен военен клуб – гр. София“**,предлага на основание чл. 110, ал.1 т.2 от ЗОП, а именно: всички оферти или заявления за участие не отговарят на условията за представяне включително за форма, начин и срок или са неподходящи, обществената поръчка да бъде прекратена.

Комисията, определена със Заповед 1478/27.11.2019 г. състави и подписа настоящия протокол за разглеждането и оценката на офертите и за класирането на участниците в 1 (един) оригинален екземпляр на 03.12.2019г.

Комисията представя на Възложителя настоящият протокол за утвърждаване.

**Председател**: . ......../П/................/Е. Петрова/

**Членове**: 1. ......./П/.............../ Й. Данчев /

2. ....../П/................/Ю. Тренчев/